b'\n_START_ARTICLE_\nKato Vrankovi\xc4\x87\n_START_PARAGRAPH_\nKato Vrankovi\xc4\x87 je drama Etbina Kristana, ki je nastala 1907 leta, uprizorjena in tiskana pa je bila leta 1909. Drama je napisana v treh dejanjih. Delo ima \xc5\xbee v naslovu simbolen pomen. To ni strankarska drama, temve\xc4\x8d drama politike same in politi\xc4\x8dne dru\xc5\xbebe. Kato, ki je nesebi\xc4\x8dni in trdi voditelj, spominja na starega rimskega Katona. Katona Vrankovi\xc4\x87 zlomi grda resni\xc4\x8dnost, nad katero je na videz \xc5\xbee zmagal. To ga razjeda v nostranjosti, ne more preko o\xc4\x8deta in ne more preko sebe. Poudarek drame se razodeva v Katonovem notranjem porazu. Propadeta oba, o\xc4\x8de in sin. Glavni krivec je nasilni politi\xc4\x8dni red in fevdalna oblast, ki jo vodijo pokvarjeni uradniki.\n_START_SECTION_\n1. dejanje\n_START_PARAGRAPH_\nV mestu so demonstracije zoper Lajbena in na vidiku so prve svobodne volitve. Ilija Vrankovi\xc4\x87 je pod prisilo vlade sodeloval pri prodaji kamendolskega gozda, pri tem pa so bili kmetje hudo prizadeti in ne morejo pozabiti te \xc5\xa1kode. Svojega posinovljenca Katona je vzgojil v odlo\xc4\x8dnega, po\xc5\xa1tenega \xc4\x8dloveka in izobra\xc5\xbeenega politika. Lajben sku\xc5\xa1a vse, da bi bila njegova vladavina prikazana pavi\xc4\x8dno in dobro. Ilija se temu upre in Lajben mu za\xc4\x8dne groziti. Spomni ga na afero s Kamendolskim gozdom. Ilija s prijatelji pri\xc4\x8dakuje sina, ki se vra\xc4\x8da iz tujine, pridri\xc5\xbei pa se jim \xc5\xa1e Slavka, ki je Katova zaro\xc4\x8denka in Irma, ki pozna Kata iz \xc5\xa1tudijskih dni.\n_START_SECTION_\n2. dejanje\n_START_PARAGRAPH_\nPripravljajo se volitve, ljudstvo se dviga in vse ka\xc5\xbee, da bo vlada premagana. Vladin predstojnik Lajben ho\xc4\x8de dobiti Kato na svojo stran, a mu ne uspe. Kato Brodovi\xc4\x87u obljubi, da bo kaznoval krivce za prodajo kamendolskega gozda. Ilija mu prizna za kamendolsko afero in Katonu pusti svobodno voljo. Katona obi\xc5\xa1\xc4\x8de Irma, ki ga ljubi, prepri\xc4\x8dana pa je, da jo ljubi tudi on. Kato jo zavrne, \xc4\x8de\xc5\xa1 da ga sku\xc5\xa1a podkupiti s svojo lepoto po naro\xc4\x8dilu svojega o\xc4\x8deta Lajbena.\n_START_SECTION_\n3. dejanje\n_START_PARAGRAPH_\nIrma u\xc5\xbealjena odide. Ljudje se za\xc4\x8dnejo zbirati na shodu in pride tudi Kato s sodelavci, ki v njem vidijo voditelja. Bertonj sporo\xc4\x8di, da je Lajben pobegnil v Ameriko, kar pomeni zmago ljudstva. Kato se spomne na prisego, da bo kaznoval krivce za kamendolski gozd in zdaj je pravi \xc4\x8das za to. V stiski, ki jo \xc4\x8duti mu Slavka \xc5\xa1e ote\xc5\xbei zadevo. Postavi ga pred izbiro, da \xc4\x8de bo nastopil zoper o\xc4\x8deta, ga bo zapustila. Kato se ne odre\xc4\x8de svoje dol\xc5\xbenosti, \xc4\x8deprav ga Slavka zapusti in Kato ostane sam.'